open-index/open-wikipedia-markdown huggingface dataset:
Nuwe administratiewe hoofstad

**Nuwe administratiewe hoofstad** (Arabies: العاصمة الإدارية الجديدة&lrm;, *Al-ʿĀṣima al-ʾIdāriyya al-Jadīda*) is die projeknaam vir die oprigting van 'n nuwe hoofstad in Egipte wat sedert 2015 in aanbou is. Dit is deur die destydse Egiptiese minister vir behuising, Mostafa Madbouly, tydens die Konferensie oor ekonomiese ontwikkeling in Egipte op 13 Maart 2015 aangekondig. Die nuwe hoofstad word beskou as een van die programme en projekte vir ekonomiese ontwikkeling, en is deel van 'n groter inisiatief met die naam Egiptiese Visie 2030.

Die nuwe hoofstad van Egipte het nog nie 'n naam nie. 'n Kompetisie is op die nuwe hoofstad se webwerf geloods om 'n nuwe naam en logo vir dié stad te kies. 'n Jurie van spesialiste is saamgestel om die voorstelle wat op die lys ingedien is, te evalueer en om die beste onder al die voorstelle te bepaal. Die Egiptiese regering het egter nog geen amptelike uitslae bekend gemaak nie.

Die nuwe stad sal 45&nbsp;km oos van Kaïro en net buite die Tweede Groter Kaïro-ringweg, in 'n grootliks onontwikkelde gebied halfpad na die hawestad Suez, geleë wees. Volgens die planne word die stad die nuwe administratiewe en finansiële hoofstad van Egipte wat die belangrikste regeringsdepartemente en ministeries, asook buitelandse ambassades huisves. Op 'n totale oppervlakte van 700&nbsp;km² (270&nbsp;myl²) sal daar 'n bevolking van sowat 6,5 miljoen wees, hoewel dit na raming tot sewe miljoen sal kan styg.

Die belangrikste en amptelike rede vir die begin van die projek is die opeenhoping in Kaïro, wat reeds een van die wêreld se besigste stede is, te verlig, met die verwagting dat die bevolking van Groter Kaïro in die komende dekades sal verdubbel. Kaïro, ter vergelyking, het 'n bevolking van sowat 20 miljoen.

## Verwysings 
## Eksterne skakels 
*  
*   Amptelike webwerf
Sejong

**Sejong** (Koreaans: 세종특별자치시; Hanja: 世宗, [ˈsʰe̞ː.dzoŋ], ) is 'n spesiale selfregerende stad en die *de facto* administratiewe hoofstad van Suid-Korea.

duimnael|links|Die regeringskompleks in Sejong
Sejong is in 2007 as die nuwe beplande hoofstad van Suid-Korea gestig uit groot dele van die provinsie Suid-Chungcheong en kleiner dele van die provinsie Noord-Chungcheong om die opeenhoping in Suid-Korea se huidige hoofstad en grootste stad Seoel te verlig en beleggings in die sentrale streek van die land aan te moedig. Sedert 2012 het die Suid-Koreaanse regering 'n aantal ministeries en agentskappe na Sejong verhuis, maar baie bly steeds in ander stede, veral Seoel, waar die Nasionale Vergadering en baie belangrike regeringsliggame bly.

Sejong het in 2020 'n bevolking van 351&nbsp;007 gehad en beslaan 'n oppervlakte van 465,23&nbsp;km², wat dit die mins bevolkte en kleinste administratiewe afdeling op die eerste vlak in Suid-Korea maak. Sejong is geleë in die wessentrale Hoseo-streek, en grens in die weste aan Suid-Chungcheong, in die suide aan Daejeon, asook in die ooste aan Noord-Chungcheong.

Die bou van die stad behoort in 2030 voltooi te wees. In dieselfde jaar sal alle staatsinstellings na Sejong verskuif wees. In 2030 sal die stad 'n bevolking van sowat 500&nbsp;000 hê.

## Naam 
Sejong is genoem na koning Sejong die Grote, die vierde koning van die Joseon-dinastie en skepper van die Koreaanse alfabet Hangul. Die stad is gevorm deur die saamsluiting Yeongi, die provinsie Suid-Chungcheong, waaruit die meerderheid van die stad se gebied ontstaan het is, en ander provinsies.

## Verwysings 
## Eksterne skakels 
*  
*  Amptelike webwerf
Gethyllis gregoriana

***Gethyllis gregoriana*** is 'n meerjarige geofiet wat tot die koekemakranka-genus behoort en deel is van die fynbos en Sukkulente Karoo. Die spesie is endemies aan die Noord-Kaap en die Wes-Kaap. Dit kom van Nieuwoudtville tot by die Biedouwvallei voor. Die plant het 'n voorkomsgebied van 4&nbsp;000&nbsp;km² en daar is dertien subpopulasies. Elke subpopulasie bestaan uit slegs enkele individuele plante, die plant word as seldsaam beskou.

## Bronnelys 
* REDLIST Sanbi
* Plants of the World Online
Unie van die Arabiese Maghreb

Die **Unie van die Arabiese Maghreb** (Arabies: اتحاد المغرب العربي, *Ittiḥād al-Maghrib al-‘Arabī*; Frans: *Union du Maghreb arabe*) is 'n handelsooreenkoms met die doel om 'n ekonomiese en in die toekoms politieke unie tussen die Noord-Afrikaanse lande in die Maghreb te bewerkstellig. Sy lede is Algerië, Libië, Marokko, Mauritanië en Tunisië. 

Tot dusver het die unie egter nie daarin geslag om van sy doelwitte te bereik nie, veral as gevolg van die groot ekonomiese en politieke verskille tussen Marokko en Algerië, onder andere weens die Wes-Sahara-konflik. Sedert 3 Julie 2008 het geen vergaderings meer op die hoogste vlak plaasgevind nie en volgens waarnemers is die unie oorwegend onaktief. In 2023 bly die enkelgeldprojek in die gebied tegnies haalbaar, maar polities onaanvaarbaar.

## Lidlande 
## Verwysings 
## Eksterne skakels 
*  Amptelike webwerf
Kaapse uiehout

Die **Kaapse uiehout** (*Cassipourea flanaganii*) is 'n klein tot middelgroot boom en sy FSA-nommer is 528. Die boom se getalle het die afgelope 100 jaar reeds met 50% verminder omrede die boom se bas gebruik word as 'n tradisionele geneesmiddel.

In Engels staan die boom bekend as ‘’Cape Onionwood’’.

## Verspreiding 
Die boom kom in die Oos-Kaap en KwaZulu-Natal, vanaf King William's Town tot die suide KwaZulu-Natal, voor.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
Koekemakranka

**Koekemakranka** kan verwys na:

* *Gethyllis*, 'n plant genus. 
* *Gethyllis afra*, 'n blomplant. 
* *Gethyllis britteniana*, 'n blomplant.
* *Gethyllis ciliaris*, 'n blomplant.
* *Gethyllis spiralis*, 'n blomplant.
* *Gethyllis verticillata*, 'n blomplant.
Dracaena

***Dracaena*** is 'n genus van sowat 120 spesies bome en vetplantagtige struike.

## Gebruike
Sommige struikagtige soorte, soos *D. fragrans*, *D. surculosa*, *D. marginata* en *D. sanderiana*, is gewilde huisplante. Baie van hulle is giftig vir troeteldiere, maar nie mense nie, onder meer volgens die Amerikaanse Dierebeskermingsvereniging. 

Dracaena-huisplante hou van humiditeit en middelmatige hoeveelhede water. Hulle kan tydperke van droogte deurstaan, maar die blare se punte kan bruin word. Blare naby die stam raak van nature geel raak en val af, en dit lei tot 'n kaal stam met blare aan die bokant. Dracaena is kwesbaar vir wit- en dopluise.

'n Natuurlike rooi gom word van die *D. draco*, die drakebloedboom, versamel. Dit het ook sosiale funksies in baie Afrika-gemeenskappe deurdat dit gebruik word vir die merk van grafte, heilige terreine en landerye.

## In Suid-Afrika
*Die kleinblaardrakeboom (*D. mannii*) is 'n mediumgroot boom wat in die noorde van KwaZulu-Natal, in die omgewing van Mtunzini en ook by Kosibaai voorkom.
*Die wolkbergdrakeboom (*D. transvaalensis*) is 'n mediumgroot boom wat in die Olifantsriviervallei naby Penge in Limpopo en die aangrensende Wolkberg voorkom. Dit lyk baie soos 'n aalwyn en is seldsaam.
*Die grootblaardrakeboom (*D. aletriformis*) is 'n klein boom wat aan die ooskus van Suid-Afrika voorkom.

## Verwysings
## Nog leesstof
* 

## Skakels
Gethyllis transkarooica

***Gethyllis transkarooica*** is 'n meerjarige geofiet wat tot die genus *Gethyllis* behoort. Die spesie is inheems aan Suid-Afrika en Botswana.

## Bronnelys 
* REDLIST Sanbi
* Plants of the World Online
Onsterflikheid

[thumb|220px|[Adam en Eva word veroordeel tot sterflikheid deur uitdrywing uit die Paradys (Hans Holbein die Jonge, 16de eeu).]]

**Onsterflikheid** dui op die ewige lewe, sonder die dood, en dus 'n oneindige bestaan. Menslike onsterflikheid kan letterlik én figuurlik opgeneem word. In 'n figuurlike sin beteken dit dat 'n mens voortleef in die herinnering van die lewendes, byvoorbeeld as geliefde vriend of familielid, of as iemand wat grootse dade verrig het. In die meeste gevalle het die term 'n positiewe betekenis.

Onsterflikheid in die letterlike sin speel 'n belangrike rol in alle godsdienste. In dié geval gaan dit dikwels om die onsterflike siel wat ná die dood in 'n hiernamaals voortbestaan.

## Judaïsme
Volgens die Hebreeuse Bybel kon Adam en Eva van al die vrugte in die tuin van Eden eet, maar as hulle van die boom van alle kennis sou eet, sou hulle sterf. Nadat hulle van dié boom geëet het, is hulle weens die Sondeval uit die Paradys verdryf.

In Daniël staan "En baie van die wat in die stof van die aarde slaap, sal ontwaak, sommige tot die ewige lewe en sommige tot groot smaadheid, vir ewig afgryslik". Die idee van onsterflikheid kom egter nie prominent in die Hebreeuse Bybel voor nie.

## Christendom
Paulus het in een van sy briewe gekryf God sal elkeen vergeld aan sy werke: "aan die wat deur volharding in goeie werke heerlikheid, eer en onverganklikheid soek  die ewige lewe". Dit dui op die opstanding uit die dood en die ewige lewe in die hemel. Daarvoor is geloof in Jesus Christus 'n voorwaarde. Dit vorm die kern van die Christendom.

Streng gesproke tref die Nuwe Testament 'n onderskeid tussen die ewige lewe en onsterflikheid. Slegs God, "wat aan alle dinge die lewe gee", is onsterflik.

## Mitologie en fiksie
Onsterflikheid kom ook in mitologie en fiksie voor. Soms dui dit ook op 'n ewige jeugdigheid. Dit word nie altyd as iets positiefs beskou nie. 

Voorbeelde van onsterflikheid is die Griekse mite van Titonos, 'n man wat onsterflikheid gekry het, maar nie ewige jeug nie; amrita, wat volgens Hindoeïsme die drank is wat gode onsterflik maak; die Agt Onsterflikes in Taoïsme; en die mite van die fontein van ewige jeug. 

## Verwysings
## Skakels
Oeroeg

***Oeroeg*** (in Engels vertaal as "The Black Lake") is Hella Haasse se eerste roman. Dit is eers in 1948 anoniem gepubliseer en het een van die bekendste Nederlandse romans en 'n vername deel van letterkundige opvoeding vir baie Nederlandse skoolkinders geword. Die roman, 'n Bildungsroman, speel af in Nederlands-Indië, en maak die verhaal bekend van 'n anonieme verteller wat op 'n plantasie in die Nederlandse kolonie van Wes-Java grootgeword het. Sy jeugvriend is 'n seuntjie van dieselfde ouderdom, maar van inheemse afkoms. Namate die verteller grootword, word hy vervreem van sy vriend as gevolg van die politieke en rasse-omstandighede van die koloniale lewe. Nadat hy tydens die Tweede Wêreldoorlog in die weermag gedien het, keer hy terug na sy geboorteland, net om te hoor dat dit nie is waar hy hoort nie, en dat hy moet vertrek. 

## Agtergrond en publikasie 
Oeroeg is in 1948 gepubliseer, in 'n tyd van groot onsekerheid in Nederland oor die toekoms van hul kolonie in die Ooste; na die einde van die Tweede Wêreldoorlog het dit vinnig duidelik geword dat Indonesië op die een of ander manier onafhanklik sou word, en dat Nederland hul status as 'n koloniserende nasie sou moes heroorweeg en dus die gepaardgaande bewerings van intellektuele en kulturele superioriteit. Skrywer Rob Nieuwenhuys skryf dat Oos-Indiese letterkunde na die rewolusie dikwels 'n "literatuur van verlange en heimwee" genoem word, met herinneringe uit kinderjare as 'n algemene tema. 

Die onmiddellike stukrag vir die publikasie was die Boekenweek van 1948, die jaarlikse geleentheid wat gehou is om Nederlandse letterkunde te bevorder; 'n deel van die feestelikhede is die publikasie van 'n boek wat gratis aan die boekverkopers gegee word. Hella Haasse, wat in Nederlands-Indië grootgeword het en op daardie oomblik in die kabaret- en teaterbedryf in Amsterdam gewerk het, het Oeroeg se manuskrip ingedien onder die skuilnaam *Soeka toelis*, Indonesies vir 'Ek hou van skryf'. Haar naam is eers nadat die roman gepubliseer is, aan die algemene publiek bekend gemaak deur 'n paneel van 19 beoordelaars. Met Oeroeg, haar eerste publikasie in prosa (sy het reeds 'n aantal gedigte gepubliseer), is haar reputasie dadelik gevestig.

## Bronne 
* Bel, J. (2016) *Bloed en Rozen. Geschiedenis van de Nederlandse literatuur, 1900-1945*. Amsterdam: Bert Bakker. 
* Boef, A.H. de (1992) ‘Hella S. Haasse. Oeroeg’, in: A.G.H. Anbeek van der Meijden, J. Goedegebuure & M. Janssens (red.), *Lexicon van Literaire Werken* (vol. 6, nr. 13). Groningen: Wolters-Noordhoff.
* Bruyn, M. B. (1991) ‘Er zijn problemen die je beter kent als je afstand neemt*’* Over Hella S. Haasse’, in: M. Prinssen, L. T. Vermij (red.), *Schrijfsters in de jaren 50*. Amsterdam: Sara./ Van Gennep, p. 77.
* Decloedt, L. (1999) ‘Hella S. Haasse-een portret’, *Brünner Beiträge zur Germanistik und Nordistik,* jrg. 13, nr. R4 Sonderheft, p. 291-295.
William Campbell-meubelmuseum

Die **William Campbell-meubelversameling** van die Universiteit van KwaZulu-Natal in Durban bestaan oorwegend uit meubels wat in die pionierstyd in Natal gebruik is.

## Meubels
Uitstaande items is die stinkhoutrusbanke en -stoele uit die 18de en 19de eeu, kaste uit dieselfde periode met die oorspronklike silwerbeslag, ‘n kiaat- en geelhoutkas en stinkhoutklaptafels met ysterbeslag. By die meubels is ‘n stoel en Bybel gebruik deur Daniel Lindley en ‘n stoel gemaak deur Dinuzulu op St. Helena. Verskeie konfore en ‘n brandewynstookketel is te besigtig.

## Breekware
Borde uit ‘n 19de eeuse Sevres-eetstel is versier met handgeskilderde tonele. Uit die 18de eeu is daar ook ‘n Chinese keramiekvaas. Skerwe van Ming-porselein uit die periode 1360 tot 1440 is waarskynlik afkomstig van skepe wat langs die kus van Pondoland vergaan het. 

## Horlosies
‘n Goue sakhorlosie deur Winston Churchill geskenk aan Charles Burnham as dank vir sy hulp met Churchill se ontsnapping herinner ons aan  die Tweede Vryheidsoorlog.

## Skilderye
Die groot versameling olie- en waterverfskilderye deur ‘n wye verskeidenheid kunstenaars beeld hoofsaaklik tonele in die vroeëre Natal en Zoeloeland uit. Daar is waterverfskilderye deur Thomas Baines en Thomas William Bowler, etse deur Nita Spilhaus en Tinus de Jongh, met die hand gekleurde akwatinte deur William John Burchell en litografieë deur William Cornwallis Harris.

## Naam
Die versameling dra die naam van die suikermangaat William Alfred Campbell (1880-1962), die oudste seun van  die sakeman en politikus Marshall Campbell en broer van Killie Campbell. William Campbell het in 1955 sy ouerhuis Muckleneuk, waarin die versameling uitgestal word, aan die stad Durban geskenk.

## Lees ook
*Campbell-versamelings
*Killie Campbell-Africana-biblioteek
*Mashu-etnologiemuseum

## Bibliografie
*Duggan, J.F.: Killie Campbell se weergalose kultuurnalatenskap. In: Lantern. Tydskrif vir Kennis en Kultuur. Jaargang 13, nr. 3, Maart 1974.
*phambo.wiser.org.za
*web.archive.org
Oos-Afrikaanse Gemeenskap

Die **Oos-Afrikaanse Gemeenskap** (Engels: *East African Community*; Frans: ''Communauté d'Afrique de l'Est*; Swahili: *Jumuiya ya Afrika Mashariki'') is 'n interregeringsorganisasie bestaande uit agt lande in die Groot Mere van Afrika-streek in Sentraal- en Oos-Afrika: Burundi, die Demokratiese Republiek die Kongo, Kenia, Rwanda, Somalië, Suid-Soedan, Tanzanië en Uganda. Salva Kiir Mayardit, die Suid-Soedanese president, dien tans as voorsitter van die Oos-Afrikaanse Gemeenskap. Die organisasie is oorspronklik in 1967 gestig, in 1977 ontbind en op 7 Julie 2000 herleef. In 2008, ná onderhandelinge met die Suider-Afrikaanse Ontwikkelingsgemeenskap (SAOG) en die Gemeenskaplike mark vir Oos- en Suider-Afrika (COMESA), het die Oos-Afrikaanse Gemeenskap ingestem om 'n vryhandelsgebied tussen al die lidlande van die drie organisasies te stig. Die Oos-Afrikaanse Gemeenskap is 'n integrale deel van die Ekonomiese Gemeenskap van Afrika. Die hoofkwartier van die Oos-Afrikaanse Gemeenskap is in Arusha, Tanzanië, terwyl die digsbevolkte stad Nairobi, Kenia, is.

Die Oos-Afrikaanse Gemeenskap is 'n moontlike voorloper in die stigting van die Oos-Afrikaanse Federasie, 'n voorgestelde federasie van sy lede in 'n enkele soewereine staat. In 2010 het die Oos-Afrikaanse Gemeenskap, ten einde van 'n gemeensame geldeenheid en dalk 'n volle politieke federasie, sy eie gemeensame mark vir goedere, arbeid en kapitaal in die streek gestig. In 2013 is 'n protokol onderteken waarin hulle hul planne vir die stigting van 'n monetêre unie binne tien jaar uiteensit. In September 2018 is 'n komitee gestig om 'n streeksgrondwet op te stel.

## Lidlande 
## Geletterdheid 
## Leiers 

Lêer:Evariste Ndayishimiye (cropped).jpg| **Burundi**President **Évariste Ndayishimiye**
Lêer:Félix Tshisekedi - 2019 (cropped).jpg| **Demokratiese Republiek die Kongo**President **Félix Tshisekedi**
Lêer:William Ruto 2023.jpg| **Kenia**President **William Ruto**
Lêer:Paul Kagame 2014.jpg| **Rwanda**President **Paul Kagame**
Lêer:Somali President Hassan Sheikh Mohamud at Djiboutian presidential palace in Djibouti, Djibouti, September 24, 2023 - (cropped).jpg| **Somalië**President **Hassan Sheikh Mohamud**
Lêer:Salva Kiir Mayardit.jpg| **Suid-Soedan**President **Salva Kiir Mayardit**
Lêer:Samia Suluhu Hassan in May 2017.jpg| **Tanzanië**President **Samia Suluhu**
Lêer:Museveni July 2012 Cropped.jpg| **Uganda**President **Yoweri Museveni**

### Voorsitter 
* 2012–2013:  Yoweri Museveni
* 2013–2015:  Uhuru Kenyatta
* 2015–2017: John Magufuli
* 2017–2019:  Yoweri Museveni
* 2019–2021:  Paul Kagame
* 2021–2022:  Uhuru Kenyatta
* 2022–2023:  Évariste Ndayishimiye
* 2023–hede:  Salva Kiir Mayardit

### Sekretaris-generaal 
* 2000–2001:  Francis Muthaura
* 2001–2006:  Amanya Mushega
* 2006–2011:  Juma Mwapachu
* 2011–2016:  Richard Sezibera
* 2016–2021:  Libérat Mfumukeko
* 2021–hede:  Peter Mathuki

## Verwysings 
## Eksterne skakels 
*    Amptelike webwerf
*
Lapeirousia anceps

Die **pienk koringblom** (*Lapeirousia anceps*) is 'n meerjarige geofiet wat tot die genus *Lapeirousia* behoort. Die spesie word 100-300&nbsp;mm hoog, is bestand teen droogtes en floreer in lae reënval gebiede. Die spesie blom van September tot November.

Die spesie is endemies aan die Noord-Kaap en die Wes-Kaap en kom van Namakwaland tot by Mosselbaai voor.

## Galery 

Lapeirousia anceps (2).jpg

## Bronnelys 
* REDLIST Sanbi
* Plants of the World Online
* PlantZAfrica
Vas deferens

Die **vas deferens** is 'n lang, gespierde buis wat van die epididimis na die bekkenholte beweeg, net agter die blaas. Die vas deferens vervoer volwasse sperma na die uretra ter voorbereiding van ejakulasie.
Sjakadoem

**Sjakadoem** is 'n Afrikaanse liedjie.

## Lirieke 
Eendag sê pa muis vir sy liewe kleine vrou
Ek dink dit is hoogtyd dat ons dogtertjie nou trou
Terwyl ons sit en dink sê die dogtertjie bediens
Die een wat ek wil hê moet die heel sterkste wees
Die een wat ek wil hê moet die heel sterkste wees

Sjakadoem sjakadoem sjakadoem da dei
Wie is die sterkste man vir my?
Sjakadoem sjakadoem sjakadoem da dei
Dis hy wat vir my gaan kry

Dadelik kyk hul op asseblief meneer die son
Jy’s die grootste sterkste een wees jy tog die bruidegom?
Maar hy wys na wolk en hy skud sy kop
Want as wolk voor hom skuif is hy in die sop
As wolk voor hom skuif is hy in die sop

Sjakadoem sjakadoem sjakadoem da dei
Wie is die sterkste man vir my?
Sjakadoem sjakadoem sjakadoem da dei
Dis hy wat vir my gaan kry

Wolk voel geëer maar hy’s swakker as die wind
En nou probeer hul wind in die huwelik verbind
Maar die wind sê nee want hy word telkens gekeer
As ‘n huis voor hom verskyn kan hy glad nie daar deur
As ‘n huis voor hom verskyn kan hy glad nie daar deur

Sjakadoem sjakadoem sjakadoem da dei
Wie is die sterkste man vir my?
Sjakadoem sjakadoem sjakadoem da dei
Dis hy wat vir my gaan kry

En ons sê vir huis neem ons dogter as jou vrou
En hy sê hy sou graag wou maar hy kannie met haar trou
En hul kyk toe af en hul sien ‘n dapper muis
Waar hy knibbel aan ‘n gat dwarsdeur die sterke huis
Waar hy knibbel aan ‘n gat dwarsdeur die sterke huis

Sjakadoem sjakadoem sjakadoem da dei
Muis is die sterkste een vir my
Sjakadoem sjakadoem sjakadoem da dei
Dis hy wat vir my gaan kry

Sjakadoem sjakadoem sjakadoem da dei
Muis is die sterkste een vir my
Sjakadoem sjakadoem sjakadoem da dei
Dis hy wat vir my gaan kry
Dis hy wat vir my gaan kry
Dis hy wat vir my gaan kry
Dis hy wat vir my gaan kry
## Eksterne skakels 
* https://www.youtube.com/watch?v=LRepCSSj5Vo
Pypsteelboom

Die **pypsteelboom** (*Vitex rehmannii*) is 'n boom wat inheems is in Gauteng, KwaZulu-Natal, Limpopo, Mpumalanga, Noordwes, Limpopo, Eswatini en Mosambiek. Die boom se FSA-nommer is 664. In Engels staan die boom bekend as *Pipe-stem Fingerleaf*.

## Galery 

Vitex rehmannii 1.jpg
Vitex rehmannii, habitus, Waterberg.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
Animal Mechanicals

***Animal Mechanicals*** is 'n Kanadese televisiereeks wat deur Katrina Walsh vervaardig is.

## Rolverdeling 
* Mouse – Abigail Gordon
* Unicorn – Leah Ostry
* Rex – Jim Fowler
* Sasquatch – Ian MacDougall
* Komodo – Shannon Lynch
* Island Owl – Lenore Zann

## Verwysings 
## Eksterne skakels 
*
Arsakes I van Partië

**Arsakes I** (van die Griekse Ἀρσάκης; Parties: 𐭀𐭓𐭔𐭊, *Aršak*; Persies: اشک, *Ašk*) was die eerste koning van die Partiese Ryk, sowel as die stigter van die Arsakidiese dinastie van Partië. Hy het van 247 tot 217&nbsp;v.C. regeer. Arsakes was die leier van die Parni, een van die drie stamme van die Dahae-konfederasie. Hy het sy dinastie in die middel 3de eeu&nbsp;v.C. gestig nadat hy die satrapie Partië (nou deel van Turkmenistan en Iran) afgeneem het van Andragoras, 'n satraap wat teen die Seleukidiese Ryk gerebelleer het. 

Hy het die res van sy bewind gebruik om sy heerskappy in die gebied te konsolideer en die Seleukiede se pogings om Partië te verower af te weer. Danksy Arsakes se suksesse het hy 'n gewilde figuur onder die Arsakidiese monarge geword, wat sy naam as 'n eretitel gebruik het. Teen die tyd van sy dood het Arsakes die fondament gelê van 'n sterk staat, wat eindelik 'n ryk geword het onder sy agterkleinneef Mitridates I, wat die antieke Nabye Oosterse koninklike titel "koning van konings" aangeneem het. 

Arsakes is deur sy seun Arsakes II opgevolg.

Daar is min geskrewe bronne oor Arsakes; die meeste is Griekse en Romeinse geskrifte wat eeue ná sy dood geskryf is. Min is dus oor sy bewind bekend. Sommige geleerdes het selfs sy bestaan bevraagteken, totdat nuwe studies en argeologiese vondste sy identiteit in die 1960's bevestig het.

## Verwysings
## Skakels
Arsakes II van Partië

**Arsakes II** (van die Griekse Ἀρσάκης; Parties: 𐭀𐭓𐭔𐭊, *Aršak*; Persies: اشک, *Ašk*) was van 217 tot 191 v.C. die tweede koning van die Partiese Ryk.

## Skakels
Lapeirousia

**Lapeirousia** (koringblomme) 'n genus wat tot die Iridaceae-familie behoort en kom in Sub-Sahara Afrika voor, die meeste in die winter reënval gebied. Almal is geofiete en ongeveer 'n derde is deel van die fynbos.

## Spesies 
Daar is 26 spesies:

* *Lapeirousia anceps* (L.f.) Ker Gawl.
* *Lapeirousia angustifolia* Schltr.
* *Lapeirousia arenicola* Schltr.
* *Lapeirousia barklyi* Baker
* *Lapeirousia divaricata* Baker
* *Lapeirousia dolomitica* Dinter
* *Lapeirousia exilis* Goldblatt
* *Lapeirousia fabricii* (D.Delaroche) Ker Gawl.
* *Lapeirousia jacquinii* N.E.Br.
* *Lapeirousia kalahariensis* Goldblatt & J.C.Manning
* *Lapeirousia kamiesmontana* Goldblatt & J.C.Manning
* *Lapeirousia littoralis* Baker
* *Lapeirousia macrospatha* Baker
* *Lapeirousia montana* Klatt
* *Lapeirousia odoratissima* Baker
* *Lapeirousia oreogena* Schltr. ex Goldblatt
* *Lapeirousia plicata* (Jacq.) Diels
* *Lapeirousia purpurascens* Goldblatt & J.C.Manning
* *Lapeirousia purpurea* Goldblatt & J.C.Manning
* *Lapeirousia pyramidalis* (Lam.) Goldblatt
* *Lapeirousia silenoides* (Jacq.) Ker Gawl.
* *Lapeirousia simulans* Goldblatt & J.C.Manning
* *Lapeirousia spinosa* (Goldblatt) Goldblatt & J.C.Manning
* *Lapeirousia tenuis* (Goldblatt) Goldblatt & J.C.Manning
* *Lapeirousia verecunda* Goldblatt
* *Lapeirousia violacea* Goldblatt

## Verwysings
Lapeirousia jacquinii

***Lapeirousia jacquinii*** is 'n meerjarige geofiet wat tot die genus *Lapeirousia* behoort. Die spesie is endemies aan die Noord-Kaap en die Wes-Kaap.

## Galery 

Lapeirousia jacquinii 1DS-II 2-2762.jpg
Lapeirousia jacquinii 1DS-II 2-2781.jpg
Lapeirousia jacquinii 5Dsr 0515.jpg
Lapeirousia jacquinii 5Dsr 0517.jpg
Lapeirousia jacquinii 5Dsr 0580.jpg
Lapeirousia jacquinii 5Dsr 0582.jpg

## Bronnelys 
* REDLIST Sanbi
* Plants of the World Online
Lapeirousia littoralis

***Lapeirousia littoralis*** is 'n meerjarige geofiet wat tot die genus *Lapeirousia* behoort. Die spesie is inheems aan Angola, Botswana, Mosambiek, Namibië, Suid-Afrika, Zambië en Zimbabwe. In Suid-Afrika kom die plant in die noorde van Namakwaland en die Boesmanland voor.

## Subspesies 
Die plant het twee subspesies:
* *Lapeirousia littoralis subsp. caudata* (Schinz) Goldblatt
* *Lapeirousia littoralis subsp. littoralis*

## Bronnelys 
* REDLIST Sanbi
* Plants of the World Online
Pligleweringsbiblioteek

‘n **Pligleweringsbiblioteek** het in sy boekversameling minstens een kopie van elke boek wat in Suid-Afrika uitgegee is. 

Die Kopieregwet van 1916 wat opgevolg is deur die **Wet op Pliglewering van Publikasies** (Wet 17 van 1982) bepaal dat een eksamplaar van elke publikasie wat in Suid-Afrika uitgegee word gratis deur die uitgewer daarvan binne 30 dae na publikasie aan elke pligleweringsbiblioteek verskaf moet word.

Die pligleweringsbiblioteke is
*Suid-Afrikaanse Biblioteek (Nasionale Biblioteek van Suid-Afrika) in Kaapstad
*Staatsbiblioteek (Nasionale Biblioteek van Suid-Afrika) in Pretoria
*Parlementsbiblioteek in Kaapstad
*Grondwethof se biblioteek in Johannesburg
*Natal Society-biblioteek in Pietermaritzburg
*Bloemfontein Openbare Biblioteek (Adelaide Tambo-biblioteek)
*R.J.R. Masiea Openbare Biblioteek in Witsieshoek
Arsakidiese dinastie van Armenië

Die **Arsakidiese dinastie** of **Arsjakoeni** (Armeens: Արշակունի), het van 12 tot 428&nbsp;n.C. oor die Koninkryk Armenië regeer. Die dinastie was 'n tak van die Arsakidiese dinastie van Partië. Arsakidiese konings het deur die chaotiese jare ná die val van die Artaxiadiese dinastie met tussenposes regeer tot in 62, toe Tiridates I die Partiese Arsakidiese heerskappy in Armenië gevestig het. Hy kon egter nie sy lyn op die troon vestig nie en verskeie Arsakiede van verskillende lyne het regeer tot die troonbestyging van Vologases II, wat sy lyn op die Armeense troon gevestig het. Dié sou oor die land regeer totdat die Sassanidiese Ryk dit in 428 afgeskaf het.

Twee van die noemenswaardigste gebeure tydens die Arsakiede se heerskappy in Armenië is die kerstening van Armeniërs deur Gregorius die Verligter in 301 en die skepping van die Armeense alfabet deur sint Mesrop Masjtots omstreeks 405. Iranianisme het gedy onder die heersers van die Arsakidiese dinastie.

## Verwysings
## Skakels
Arsakidiese dinastie van Iberië

Die **Arsakidiese dinastie** of **Arsjakiani** (Georgies: არშაკიანი), 'n tak van die Arsakidiese dinastie van Partië, het van omstreeks 189 tot 284&nbsp;n.C. oor die Koninkryk Iberië (Oos-Georgië) regeer. Die Arsakidiese dinastie is opgevolg deur die Chosroïdiese dinastie.

## Verwysings
## Skakels
Natal Society-biblioteek

Die **Natal Society Library** in Pietermaritzburg is op drie biblioteke na die oudste in die land. Hierdie biblioteek beskik oor unieke Africana (en veral Nataliana). Sedert 1916 is dit ‘n pligleweringsbiblioteek.

## Geskiedenis
Die biblioteek het sy oorsprong in die Natal Book Society wat in Februarie 1846 begin het.  Dit lei tot die stigting op 9 Mei 1851 tot ’n kultuur- en natuurwetenskaplike vereniging bekend as die Natal and East African Society. Maar die klem in die vereniging het eerder gelê op navorsing as op lees vir ontspanning. In 1888 publiseer die bibilioteek die *Annals of Natal, 1487-1843* deur John Bird en sedert 1971 die tydskrif *Natalia*. Van 1865 tot 1900 was Alexander Neale die bibliotekaris.

## Teenswoordig
In April 2004 het die eienaarskap van die biblioteek van die Natal Society oorgegaan na die Msunduzi-munisipalitiet en staan dit bekend as die Msunduzi Munisipale Biblioteekdiens. Die hooftak van die diens heet sedert 2007 die Bessie Head-biblioteek. 

## Bibliografie
*Judd,U.E.M.: Natal’s Oldest Cultural Society. In: Lantern. Tydskrif vir Kennis en Kultuur. Jaargang 23, nr. 3, Maart 1974.
*Leverton, B.J.: The Natal Society. In: Lantern. Tydskrif vir Kennis en Kultuur. Jaargang 15, nr. 4, Junie 1966.
Lapeirousia montana

***Lapeirousia montana*** is 'n meerjarige geofiet wat tot die genus *Lapeirousia* behoort en deel is van die fynbos en Sukkulente Karoo. Die spesie is endemies aan die Noord-Kaap. Dit kom van die Roggeveldeskarp tot by Klein Roggeveld en Tankwa-Karoo voor.

## Bronnelys 
* REDLIST Sanbi
* Plants of the World Online
Arsakidiese dinastie van Kaukasiese Albanië

Die **Arsakidiese dinastie** was 'n dinastie van Partiese oorsprong wat van die 3de tot die 6de eeu oor die Koninkryk Kaukasiese Albanië regeer het. Hulle was 'n tak van die Arsakidiese dinastie van Partië en saam met die Arsakidiese heersers van die naburige Armenië en Iberië het hulle 'n pan-Arsakidiese familiekonfederasie gevorm.

## Verwysings
## Skakels
Lapeirousia plicata

***Lapeirousia plicata*** is 'n meerjarige geofiet wat tot die genus *Lapeirousia* behoort. Die spesie is inheems aan Botswana, Namibië en Suid-Afrika. In Suid-Afrika kom die spesie in Noordwes, Noord-Kaap en die Vrystaat voor.

## Subspesies 
Die plant het drie subspesies:
* *Lapeirousia plicata subsp. effurcata* (G.J.Lewis) Goldblatt
* *Lapeirousia plicata subsp. foliosa* Goldblatt & J.C.Manning
* *Lapeirousia plicata subsp. plicata*

## Bronnelys 
* REDLIST Sanbi
* Plants of the World Online
Lapeirousia barklyi

***Lapeirousia barklyi*** is 'n meerjarige geofiet wat tot die genus *Lapeirousia* behoort en is deel van die Sukkulente Karoo. Die spesie is inheems aan die Noord-Kaap en die suide van Namibië en kom van Lüderitz tot by Kleinsee voor. Die plant het 'n voorkomsgebied van 6751&nbsp;km². Dit word bedreig deur oopgroef mynbou aktiwiteite vanaf Alexanderbaai tot by Kleinsee en binnelands in die Oranjeriviervallei tot by Sendelingsdrif.

## Galery 

Lapeirousia barklyi S-0438 753.jpg
Lapeirousia barklyi S-0440 755.jpg
Lapeirousia barklyi S-0441 756.jpg

## Bronnelys 
* REDLIST Sanbi
* Plants of the World Online
Agadir

**Agadir** (Arabies: أكادير *Aġadīr*, Berbers: ⴰⴳⴰⴷⵉⵔ, Portugees: *Santa Cruz do Gabo de Gué*) is 'n hawestad aan die weskus van Marokko, en die grootste strandoord van die land. Die stad lê in die prefektuur Agadir-Ida ou Tanane, 'n deel van die Souss-Massa-Daraâ-streek. Agadir het in 2020 'n inwonertal van 498&nbsp;000 gehad. Dit is die grootste hoofsaaklik Berberstalige stad van Marokko.

Die stad is tien kilometer noord van die monding van die Wadi Sous geleë. Die stad is in 1505 deur die Portugese gestig en het in 1541 onder die heerskappy van die koning van die Sous gekom. In die daaropvolgende eeue het Agadir 'n belangrike rol begin aanneem as die hawe van die vrugbare Sousstreek in Marokko. Suiker was 'n belangrike uitvoerproduk van die streek. Agadir is in 1605 die eerste keer deur Nederlandse handelaars besoek; die 400ste herdenking van hierdie handelsverhouding tussen Nederland en Marokko in 2005 het aanleiding gegee tot verskeie uitstallings in Nederland.

In 1960 is die ou stad byna heeltemal verwoes deur twee aardbewings en daaropvolgende brande en vloedgolwe. Dit het tot 15&nbsp;000 sterftes gelei.

## Verwysings
2021 Italiaanse Grand Prix

Die **2021 Formule Een Italiaanse Grand Prix** is op 12 September 2020 op die Autodromo Nazionale Monza, in Italië, gehou. Dit was die veertiende wedren van die kampioenskapseisoen gewees.

Die Italiaanse Grand Prix van 2021 was die tweede Grand Prix naas die 2021 Britse Grand Prix om 'n kwalifiserende snelren te hou. 'n Snelkwalifikasie is amper dieselfde as 'n normale ren, met die groot verskil dat die wedren korter is. Die snel-kwalifiserende afstand is ongeveer 100 kilometer en duur dus ongeveer 25 tot 30 minute.

## Program 
Die Grand Prix-naweek begin Vrydag met die eerste vrye oefening van sestig minute. Dit word gevolg deur 'n kwalifikasie wat die wegspringrooster vir die snelkwalifikasie bepaal. Gedurende hierdie kwalifikasie mag die bestuurders slegs die sagte bande gebruik.

Saterdagoggend word 'n tweede vrye oefening van een uur gehou, waarna die snelkwalifikasie die middag gehou word. Die wenner van die kwalifiserende snelren sal ook met die voorwegpringposisie vir Sondag se wedren beloon word. Die wedren op Sondagmiddag word oor 'n 'normale' Grand Prix-afstand (ongeveer 300 kilometer) gehou, en die spanne het 'n vrye keuse van bande.

## Bande deur Pirelli beskikbaar gestel 
## Vrye oefening 1 – Vrydag 
## Kwalifisering 
## Vrye oefening 2 – Saterdag 
## Snelkwalifikasie – Saterdag 
***** Valtteri Bottas wen die snelkwalifikasie maar moet die hoofren agteraan begin na 'n enjinruiling.

## Wedren 
### Renuitslag 
 Daniel Ricciardo ontvang 'n ekstra punt vir die vinnigste rondte gejaag in die ren.
***1** Sergio Pérez eindig derde, maar ontvang 'n straf van vyf sekondes.
***2** Max Verstappen het ná die wedren 'n roosterstraf van drie plekke vir die volgende wedren en twee strafpunte op sy wedrenlisensie gekry. Volgens die renbestuur was Verstappen die hoofskuldige in die botsing met Lewis Hamilton.

## Puntestand na die Grand Prix 
### Renjaers 
### Vervaardigers 
## Verwysings
Cory-biblioteek

Die **Cory-biblioteek** is ‘n biblioteek vir historiese navorsing aan die Rhodes-universiteit (RU).

Die bibioteek lê hom toe op die geskiedenis van die Oos-Kaap, veral wat betref die Britse Setlaars, Xhosa, Grahamstad, Lesotho, sendingwerk, kerkgeskiedenis, skole en diensklubs.

Die versameling bestaan uit boeke, briewe, manuskripte, landkaarte, koerante en foto’s. Organsiasies soos die Metodiste kerk, Lovedale, Rondetafel en die destydse TC (onderwyserskollege in Grahamstad) se argiewe word in die biblioteek bewaar. Thomas Holden Bowker se dagboek gehou tydens die Sesde Grensoorlog in ‘n unieke besit van die biblioteek.

Met sir George Edward Cory (3 Junie 1862 – 28 April 1935) se skenking in 1933 van sy versameling Africana aan die RU is die biblioteek gestig. Cory was ‘n historikus, professor in chemie aan die RU en die skrywer van die sesdelige*The Rise of  South Africa*, wat veral handel oor die Oos-Kaap en spesifiek oor die Britse Setlaars en hul nageslag.
Go, Dog. Go! (TV-reeks)

***Go, Dog. Go!*** is 'n Amerikaanse/Kanadese kindertelevisiereeks wat deur Morgana Duque vervaardig is. Die reeks is gebaseer op die gelyknamige boek deur P.D. Eastman. Die première was op 26 Januarie 2021.

## Storielyn 
Die reeks vertel die leefstyl van twee jong honde, Tag Barker en Scooch Pooch, in hul hondedorp Pawston.

## Lys karakters in Go, Dog. Go! 
### Barkerfamilie 
* **Tag Barker** (stem van Michela Luci;) 'n geel hond wat soos 'n beagador lyk. Hy is die skelm een van die Barkers en Tag se "frenemy". Hy is die broer van Tag, Cheddar Biscuit, Spike en Yip Barker. Hy werk dikwels saam met Cheddar Biscuit wanneer sy ook al optree of teen Tag meeding.
* **Grandma Marge Barker** (stem van Judy Marshank;
#Snow Dog, Snow
# All Paws on Deck / Bonestand and Deliver
# Catch Me If You Sam / Toy Driver
# Frank and Beans with Chili / Little Hound on the Prairie
# Chaser and Chewer / Recipe for Adventure
# Raiders of the Lost Bark / Slow Dog Slow
# Board Silly / Sing for the Fences
# Fast Frank's Fixit / Tail-kwondo
# Happy Birthday Pawston

### Seisoen 3 (2022) 
Die derde seisoen debuteer in 19 September 2022.
# Big Dog Job / The Case of the Slobbery
# Tag Team / Cattitude Adjustment
# Hocus Focus / Furricane
# Mom for a Day / Kitty in the City
# The Itch to Switch / Mismatched Socks
# New Hat, New Tag! / Furry-Tail Ending
# Bigpaw, Big Problem / Captain Scooch and Scally-Tag
# The Pawston Chewbilee / Don't Go, Cat. Go!

### Seisoen 4 (2023) 
Die vierde seisoen debuteer in 27 November 2023.

# Tails in the Seats / Roadside Distraction
# Tough Cookies / More Than Meets the Tie
# Tail to the Chief / Chaser and Chewer: Part Chew
# The Puppy Whisperer / Doggy Book of World Records
# The Pawmazing Race
# Bridge to Meowbuquerque / No Part Harmony
# Happy Pawtomotiversary / Winner, Winner, Lasagna Dinner
# Bites, Camera, Action! / Stay, Dog. Stay!
# Whatever It Cakes / Haturday
# Trick or Thief / Meow-Lo-Ween
# The Trouble with Kibbles / Road to Kindness
# How Tag Got Her Tag / Blankie Blaster
# Chaser and Chewer: Part Flea / Sing for Your Pupper
# Dogcathalon

## Ontvangs 
### Resensies 
Ashley Moulton van Common Sense Media het die reeks 4 uit 5 sterre gegee.

## Verwysings 
## Eksterne skakels 
* 
*
*
Pegasus-spioenasieware

**Pegasus** is spioenasieware wat ontwikkel is deur die Israeliese kuberwapenfirma NSO Group wat heimlik vir kuberspioenasie doeleindes geïnstalleer kan word op selfone (en ander toestelle) met die meeste  Die onthullings van Pegasus-projek in 2021 dui daarop dat die Pegasus-sagteware alle onlangse iOS-weergawes tot iOS 14.6 kan gebruik. Sedert 2016 was Pegasus in staat om teksboodskappe te lees, oproepe op te spoor, wagwoorde te versamel, liggingopsporing te doen, toegang tot die mikrofoon en kamera van die teikenapparaat te verkry en inligting uit programme af te haal.  Die spioenasieware is vernoem na Pegasus, die gevleuelde perd van die Griekse mitologie. Dit is 'n Trojaanse perd-rekenaarvirus wat 'deur die lug' gestuur kan word om selfone te besmet.

Die NSO Group was voorheen in besit van die Amerikaanse private-ekwiteitsfirma Francisco Partners,, maar dit is in 2019 deur sy stigters teruggekoop. Die maatskappy verklaar dat dit "gemagtigde regerings voorsien van tegnologie wat hulle help om terrorisme en misdaad te bekamp" en dat dit 'n toonaangewende benadering tot menseregte het.

Pegasus is in Augustus 2016 ontdek nadat 'n mislukte installasiepoging op die iPhone van 'n menseregte-aktivis gelei het tot 'n ondersoek waarin besonderhede oor die spioenasieware, die vermoëns daarvan en die veiligheidskwesbaarhede wat dit uitgebuit het, onthul is. Nuus oor die spioenasieware het aansienlike mediadekking veroorsaak. Dit word die "mees gesofistikeerde" slimfoonaanval ooit genoem, en dit was die eerste keer dat 'n kwaadwillige gebruik op afstand met behulp van ‘n *jailbreak* (om beperkings wat deur die vervaardiger of operateur opgelê is, te verwyder, bv. om die installering van ongemagtigde sagteware moontlik te maak) opgespoor is om onbeperkte toegang tot 'n iPhone te kry.

## Verwysings
Lapeirousia dolomitica

***Lapeirousia dolomitica*** is 'n meerjarige geofiet wat tot die genus *Lapeirousia* behoort. Die spesie is inheems aan die Noord-Kaap en Namibië. Dit kom in die suide van Namibië, die Richtersveld en die noorde van Namakwaland voor.

## Subspesies 
Die plant het twee subspesies:
* *Lapeirousia dolomitica subsp. dolomitica*
* *Lapeirousia dolomitica subsp. lewisiana* (B.Nord.) Goldblatt

## Bronnelys 
* REDLIST Sanbi
* Plants of the World Online
Vis en Ramin

***Vis en Ramin*** (Persies: ويس و رامين, *Vis o Rāmin*) is 'n Persiese liefdesverhaal. Die epos is in die 11de eeu in poësie geskryf deur Fakhruddin As'ad Gurgani. Gurgani het beweer dit het 'n Sassanidiese oorsprong, maar dit word nou beskou as van Partiese oorsprong, moontlik van die 1ste eeu&nbsp;n.C. 

Daar is ook al voorgestel Gurgani se storie weerspieël die tradisies en gebruike van die tydperk net voordat hy self gelewe het. Dit kan nie uitgesluit word nie, want stories wat uit antieke bronne oorvertel word, sluit dikwels elemente uit die tyd van die versteller in.

## Verwysings
## Bronne
* Julie Scott Meisami, Medieval Persian Court Poetry, Princeton, 1987.
* Vladimir Minorsky, "Vis u Ramin: A Parthian Romance," Bulletin of the School of Oriental and African Studies, vol. XI, 1943–46, pp.&nbsp;741–63; Vol. XII, 1947–1948, pp.&nbsp;20–35; Vol. XVI, 1954, pp.&nbsp;91–92; "New Developments". Vol. XXV, 1962, pp.&nbsp;275–86.

## Engelse vertalings
*
*

## Eksterne skakels
* *Vīs u Rāmīn*, The Persian Epic on The Love of Vīs and Rāmīn, by Fakhr al-dīn Gorgānī, *Persian Critical Text* van die oudste manuskripte saamgestel deur Magali A. Todua en Alexander A. Gwakharia, red. Kamal S. Aini (Teheran 1970). Gedigitaliseerde teks: University of Frankfurt am Main, Duitsland.
* *Vīs u Rāmīn*, oudioboek, opgeneem deur Ahmad Karimi Hakkak by University of Washington, VSA.
* Dick Davis (6 Januarie 2005), "Vis o Rāmin", in: *Encyclopaedia Iranica aanlyn*. Besoek op 4 April 2010.http://www.iranicaonline.org/articles/vis-o-ramin
Bal-en-klou-poot

duimnael|regs
Die **bal-en-klou-poot** by meubels (veral stoele, tafels en kaste) was tydens verskeie tydperke gewild.

Vermoed word dat die ontwerp ontstaan het in China. Daar is die poot van ‘n draak wat ‘n pêrel vasklou uit hout gekerf. Dit sou dan verwys na die sterk houvas wat die  keiser op sy gewaardeerde onderdane het. In later eeue het dit in die wêreld ontwikkel  tot die poot van ‘n leeu  of voël  wat ‘n bal vashou. Maleise slawe bedrewe  as meubelmakers het dit in Suid-Afrika ongevoer. Die kabrioolpoot wat in ‘n bal-en-klou eindig was ‘n gewilde motief in Thomas Chippendale se vroeë werk.
Lapeirousia pyramidalis

***Lapeirousia pyramidalis*** is 'n meerjarige geofiet wat tot die genus *Lapeirousia* behoort. Die spesie is endemies aan die Noord-Kaap en die Wes-Kaap.

## Subspesies 
Die plant het twee subspesies:
* *Lapeirousia pyramidalis subsp. pyramidalis*
* *Lapeirousia pyramidalis subsp. regalis* Goldblatt & J.C.Manning

## Galery 

Lapeirousia pyramidalis (5529317867).jpg
Lapeirousia pyramidalis subsp. pyramidalis 1DS-II 3-5697.jpg
Lapeirousia pyramidalis subsp. pyramidalis 1DS-II 3-8256.jpg

## Bronnelys 
* REDLIST Sanbi
* Plants of the World Online
Lapeirousia simulans

***Lapeirousia simulans*** is 'n meerjarige geofiet wat tot die genus *Lapeirousia* behoort en deel is van die fynbos. Die spesie is endemies aan die Wes-Kaap en het 'n voorkomsgebied van kleiner as 2&nbsp;000&nbsp;km². Dit kom op die suidweste van die Knersvlakte voor. Die plant word bedreig deur tamatieboerdery en die aanlê van wingerde. Ontginning van die rooi sand in die omgewing is ook 'n bedreiging.

## Bronnelys 
* REDLIST Sanbi
* Plants of the World Online
Lapeirousia tenuis

***Lapeirousia tenuis*** is 'n meerjarige geofiet wat tot die genus *Lapeirousia* behoort en deel is van die Sukkulente Karoo. Die spesie is endemies aan die Noord-Kaap en kom van Kleinsee tot by die eskarp wes van Springbok voor. Die plant word as seldsaam beskou.

## Bronnelys 
* REDLIST Sanbi
* Plants of the World Online
Syringodea

***Syringodea*** is 'n blomplant genus en geofiete wat hoort tot Iridaceae, die *irisfamilie*, en is die eerste keer in 1873 beskryf. Die genus is endemies aan Suid-Afrika. Die genus is 1983 deur die plantkundige, Miriam de Vos, hersien.

Die naam is afgelei van die Griekse woord *syrinx* wat pyp beteken.

### Spesies 
* *Syringodea bifucata* M.P.de Vos - Oos-Kaap, Vrystaat, Gauteng
* *Syringodea concolor* (Baker) M.P.de Vos - Oos-Kaap, Noord-Kaap, Wes-Kaap
* *Syringodea derustensis* M.P.de Vos - Wes-Kaap
* *Syringodea flanaganii* Baker - 	Oos-Kaap
* *Syringodea longituba* (Klatt) Kuntze - Wes-Kaap
* *Syringodea pulchella* Hook.f. - Oos-Kaap
* *Syringodea saxatilis* M.P.de Vos - Wes-Kaap

## Verwysings
Maliekolder

thumb|190px|'n Maliekolder.

'n **Maliekolder** is 'n Middeleeuse harnas wat bestaan uit metaalringetjies ("malies") wat inmekaarskakel om 'n soort maas te vorm. Dit was tussen die 3de eeu&nbsp;v.C. en die 16de eeu&nbsp;n.C. in algemene gebruik in Europa, en langer in Asië en Noord-Afrika. 

## Geskiedenis
[thumb|220px|links|Albei kante van die "malies", of metaalringetjies. Die woord "malie" kom uit [Nederlands.]]
Die vroegste voorbeelde van maliekolders wat bewaar gebly het, is in die Karpatebekken ontdek op 'n begrafnisterrein uit die 3de eeu&nbsp;v.C. in Horný Jatov, Slowakye, en in 'n hoofman se graf in Ciumești, Roemenië. Die Kelte kry gewoonlik die eer vir die ontdekking daarvan, maar daar is voorbeelde van stukkies Etruskiese maliemateriaal uit die 4de eeu&nbsp;v.C. 

Maliekolders is dalk geïnspireer deur die veel vroeëre geskubde harnas. Dit het na Noord-Afrika, Wes-Afrika, die Midde-Ooste, Sentraal-Asië, Indië, Tibet, Suidoos-Asië en Japan versprei.

Herodotos het geskryf die antieke Perse het geskubde harnasse gedra, maar maliekolders word ook genoem in die Avesta, die antieke heilige skrif van die Persiese godsdiens Zoroastrisme wat in die 5de eeu&nbsp;v.C. deur die profeet Zoroaster gestig is.

Malies word steeds in verskeie soorte moderne toerusting gebruik wat wissel van handskoene vir slagters en houtwerkers tot duikpakke wat teen haaibyte weerstand bied.

## Verwysings
## Skakels
Syringodea bifucata

***Syringodea bifucata*** is 'n meerjarige blomplant en geofiet wat tot die genus *Syringodea* behoort. Die spesie is endemies aan die Oos-Kaap, Gauteng en die Vrystaat.

## Galery 

Syringodea bifucata 15514215.jpg

## Bronnelys 
* REDLIST Sanbi
* Plants of the World Online
Partiese pyl

[thumb|'n Reliëf op die "[Heftalitiese bak" wat die skiet van 'n Partiese pyl uitbeeld.]]

Die **Partiese pyl** is 'n verrassingstaktiek in ligte ruitery wat beroemd gemaak is deur die Parters, 'n antieke Irannese volk. Terwyl hy sou voorgee om op die vlug te slaan, sou die berede boogskutter, terwyl hy in volle vaart voortgalop, sy lyf terugdraai om die agtervolgende vyand te skiet. Die taktiek vereis geweldige perdryvermoëns, want die ruiter se hande is besig met sy pyl en boog en sy lyf agtertoe gedraai. Aangesien stiebeuels nog nie teen daardie tyd ontdek was nie, moes die ruiter net op die druk van sy bene staatmaak om op die perd te bly en die perd te stuur.

Benewens die Parters en hulle opvolgers, die Sassaniede, is die taktiek ook gebruik deur die meeste Eurasiese nomades van die steppe, insluitende die Skitiërs, Hunne, Turke, Magjare, Mongole en Koreane, asook die die Comanche en die inwoners van Urartu.

Die Parters het groot sukses daarmee behaal om die Romeinse generaal Crassus te verslaan in die Slag van Carrhae.

## Verwysings
## Skakels
Katafrak

[thumb|220px|'n Voorstelling van 'n [Sassanidiese Ryk|Sassanidiese katafrak met 'n maliekolder en 'n gepantserde perd.]]

'n **Katafrak** was 'n soort gepantserde kavaleris in antieke oorlogvoering in Eurasië en Noord-Afrika. Die woord kom van die Griekse κατάφρακτος, *kataphraktos*, wat letterlik "gepantser" of "heeltemal bedek" beteken. 

## Beskrywing
Histories was die katafrak 'n uiters swaargepantserde ruiter, met hom en sy perd feitlik heeltemal bedek in 'n geskubde harnas of maliekolder, en met gewoonlik 'n lans as belangrikste wapen.

Katafrakte is deur talle ryke en nasies gebruik, hoofsaaklik om deur die vyand se linies te breek. Hulle word deur talle historici beskryf, van die vroegste dae van antieke oorlogvoering tot die Middeleeue.

In Europa was die mode van swaar gepantserde kavalleriste blykbaar 'n antwoord op die oostelike veldtogte van die Parters en Sassaniede in Klein-Asië, sowel as talle neerlae teen Irannese katafrakte op die Eurasiese steppe, veral die Slag van Carrhae in 53&nbsp;v.C. in Bo-Mesopotamië. Daarteenoor het die Romeinse Ryk hoofsaaklik van liggepantserde ruiters met spiese en swaarde gebruik gemaak vir skermutselings voor en tydens gevegte, waarna hulle die vlugtende vyand agternagesit het. Die gebruik van katafrak-agtige formasies het in die laat 3de en die 4de eeu begin. Keiser Gallienus Augustus (bewind: 253-268) en sy generaal Aureolus (oorlede: 268) het moontlik baie daartoe bygedra dat die Romeine katafrak-afdelings in die laat Romeinse weermag gehad het.

## Verwysings
## Skakels
Mitridates I van Partië

**Mitridates I** (Parties: , *Mihrdāt*), ook bekend as **Mitridates die Grote**, was van 171 tot 132&nbsp;v.C. die Arsakidiese koning van die Partiese Ryk.   

Gedurende sy bewind is Partië omskep van 'n klein koninkryk tot 'n groot politieke mag in die antieke Nabye Ooste danksy sy oorwinnings. Hy het eers iewers in 163-155&nbsp;v.C. Aria, Margiana en Wes-Baktrië verower en toe, in 'n oorlog met die Seleukidiese Ryk, Medië en Atropatene. In 141&nbsp;v.C. het hy Babilonië verower en 'n amptelike inhuldigingseremonie in Seleukië gehou. Die koninkryke Elymais en Charakene het kort daarna Partiese vasale geword. 

Mitridates I was die eerste Partiese koning wat die antieke Achaemenidiese titel koning van konings aangeneem het. Dansy sy suksesse is hy al vergelyk met Kores die Grote (bewind: 550-530&nbsp;v.C.), stigter van die Achaemenidiese Ryk. Mitridates&nbsp;I is in 132&nbsp;v.C. dood; hy is opgevolg deur sy seun Fraates&nbsp;II.

## Verwysings
## Bronne
* 
* 
* 

## Skakels